ai4bharat/Pralekha huggingface dataset:
نوجوانوں کے امور اور کھیل کود کی وزارت
ریاست اتر پردیش میں کھیل کود کے بنیادی ڈھانچے کے30 پروجیکٹوں بشمول23 ملٹی پرپز ہالوں کو منظوری دی گئی ہے: جناب انوراگ ٹھاکر
حکومت نے کھیل کود کے بنیادی ڈھانچے اور عالمی معیار کی تربیت کی سہولیات کے فروغ کے واسطے خاطر خواہ فنڈ فراہم کئے ہیں، جن میں ابھرتے ہوئے کھلاڑیوں کو بین اقوامی معیار تک پہنچانے کے لئے بیرونی ممالک میں کوچنگ کیمپس بھی شامل ہیں۔ یہ کامیابی کھیلو انڈیا اسکیم، نیشنل اسپورٹس فیڈریشنوں کی مدد، ٹارگٹ اولمپک پوڈیم اسکیم اور اسپورٹس اتھارٹی آف انڈیا کی اسپورٹس پروموشنل اسکیموں جیسی اسکیموں کے ذریعے حاصل کی گئی ہے۔ ان اسکیموں کے تحت فنڈنگ مانگ پر مبنی ہے۔ موصول ہونے والی تجاویز کو اس کے تکنیکی اعتبار سے قابل عمل ہونے اور اسکیم کے رہنما خطوط کی بنیاد پر منظور کیا جاتا ہے۔
‘کھیل’ چونکہ ریاست کا موضوع ہے اس لئے کھیلوں کی ترقی کی ذمہ داری بنیادی طور پر ریاستی حکومت پر عائد ہوتی ہے۔ مرکزی حکومت ان کی کوششوں کو آگے بڑھاتی ہے۔ کھیلو انڈیا اسکیم کے تحت، اس وزارت نے جھانسی ضلع میں ایک کھیلو انڈیا سینٹر کو منظوری دی ہے۔ علاوہ ازیں ریاست اتر پردیش میں کھیل کود کے بنیادی ڈھانچے کے30 پروجیکٹوں بشمول 23 ملٹی پرپز ہالوں کو منظوری دی گئی ہے۔
یہ معلومات نوجوانوں کے امور اور کھیلوں کے وزیر جناب انوراگ ٹھاکر نے آج لوک سبھا میں ایک تحریری جواب میں فراہم کیں۔
وزیراعظم کا دفتر
وزیراعظم نے بھارت میں سرمایہ کاری کو فروغ دینے کی غرض سے حکمت عملیوں پر تبادلہ ٔ خیالات کے لئے جامع میٹنگ کا اہتمام کیا
نئی دہلی، 30اپریل2020،وزیراعظم جناب نریندر مودی نے آج ایک جامع میٹنگ کا اہتمام کیا۔ مقصد یہ تھا کہ ایسی حکمت عملیوں پر غورو فکر کیاجائے، جن کی مدد سے بھارت میں زیادہ سے زیادہ غیر ملکی سرمایہ کاری کا راستہ ہموار ہو اور ساتھ ہی ساتھ مقامی سرمایہ کاری میں بھی اضافہ ہو اور کووڈ-19 وبائی مرض کے پس منظرمیں معیشت کو فروغ دیا جا سکے۔
تبادلۂ خیالات کے دوران اس بات پر زور دیا گیا کہ ملک میں موجود صنعتی آراضی ؍ پلاٹوں ؍ قطعات زمین کے سلسلے میں عملی طور پر بنیادی ڈھانچے کو فروغ دیا جانا چاہئے اور اس سلسلے میں ضروری مالیاتی امداد فراہم کی جانی چاہئے۔ میٹنگ کے دوران وزیراعظم نے حکم دیا کہ سرمایہ کاروں کو تقویت بہم پہنچانےکے لئے زیادہ سرگرم طریقۂ کار اپنایا جانا چاہئے اور ان کے مسائل کا ادراک کیاجانا چاہئے اور انہیں معینہ مدت کے اندر ضروری مرکزی اور ریاستی منظوریاں فراہم کرنے کے عمل میں مدد دی جانی چاہئے۔
تیز رفتار ی کے ساتھ بھارت میں سرمایہ کاری لانے کی مختلف حکمت عملیوں اور بھارتی گھریلو شعبوں کو فروغ دینے کے پہلوؤں پر بھی بات چیت ہوئی۔ ریاستوں کو اپنی حکمت عملیاں وضع کرنے اور سرمایہ کاری راغب کرنے میں مزید سرگرم ہونے سے متعلق رہنمائی کے موضوع پر بھی تفصیلی بات چیت ہوئی۔
اس بات پربھی تبادلۂ خیالات کئے گئے کہ مختلف وزارتوں کے ذریعے شروع کئے گئے اصلاحی اقدمات بلا روک ٹوک جاری رہنے چاہئیں اور پوری کارروائی ایک معینہ مدت کے اندر انجام دی جانی چاہئے اور اس عمل میں عائد ہونے والی تمام تر رکاوٹوں کو دور کیا جانا چاہئے یعنی سرمایہ کاری کے فروغ کے راستے کی مشکلات ختم کی جانی چاہئیں اور صنعتی نمو کاراستہ ہموار کیاجانا چاہئے۔
میٹنگ میں وزیرخزانہ، وزیرداخلہ، تجارت و صنعت کے وزیر، وزیر مملکت  کے علاوہ حکومت ہند کے سینئر افسران نے بھی شرکت کی۔
۔۔۔۔۔۔۔۔۔۔۔
م ن۔ک ا۔
U- 2176
(
سماجی انصاف اور تفویض اختیارات کی وزارت
ایس سی فہرست کے تحت نئی ذاتوں کو شامل کرنے کے لئے بل
نئی دہلی،17؍جولائی،سماجی انصاف اور تفویض اختیارات کے وزیر مملکت جناب رتن لال کٹاریا نے آج راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ اترپردیش حکومت نے 15 فروری 2013 کی تاریخ کے ایک خط کے ذریعے کشیپ ، کیوٹ ، ملاح ، نشاد ، کنہار ، کمہار ، پرجاپتی ، دھیور ، بنڈ ، دھیمر ، باتھم ، ترہا ، گوڈیا ، مانجھی ، مچھوا ، بھاڑ، راج بھر برادریوں کو درج فہرست ذاتوں کی فہرست میں شامل کرنے کی ایک تجویز بھیجی تھی۔ اس تجویز پر منظور شدہ طریقہ کار سے رجسٹرار جنرل آف انڈیا کے صلاح ومشورے پر جانچ کی گئی تھی۔ جیسا کہ آر جی آئی نے دوسری مرتبہ بھیجے جانے پر بھی تجویز کو منظور نہیں کیا تھا ، اس لئے متعلقہ اتھارٹی نے اس تجویز کو نامنظور کردیا تھا۔ بھارت کے آئین کی دفعہ – 341 کی شق – 2 میں ترمیم کی تجویز کے مطابق ریاستی حکومتوں ؍ مرکز کے زیر انتظام علاقوں کی اس طرح کی تجاویز کو آر جی آئی اور درج فہرست ذاتوں کے قومی کمیشن  کی منظوری ضروری ہے۔
پحھلے 10 برسوں میں 17 ذاتوں سے متعلق تفصیلی آبادی رپورٹ صرف سال 2013 میں موصول ہوئی ہے۔
آر جی آئی نے اس تجویز پر اپنی رائے دے دی ہے۔ آر جی آئی نے اس تجویز کے جواز پر نظر ثانی کے لئے نہیں کہا ہے۔ البتہ طریقہ کار کے مطابق جس تجویز پر آر جی آئی کو اتفاق نہیں ہوتا اسے متعلقہ ریاستی حکومت کو واپس بھیجا جاتا ہے تاکہ وہ آر جی آئی کے دئے گئے بیان کی روشنی میں اپنی تجویز کا مزید جواز تلاش کرسکے۔ 17 ذاتوں کو اترپردیش کے درج فہرست ذاتوں کی فہرست میں شامل کرنے کی تجویز سال 2015 میں مسترد کردی گئی تھی۔
۔۔۔۔۔۔۔۔۔۔۔۔۔۔۔۔۔

U-3205
(Visitor Counter : 57
ماحولیات، جنگلات اور موسمیاتی تبدیلی کی وزارت
سی اے کیو ایم نے کھیتوں میں لگنے والی آگ کو محدود کرنے کی ہدایات پر عمل درآمد کا جائزہ لینے کے لیے جائزہ اجلاس منعقد کیا
پنجاب میں کھیتوں میں لگنے والی آگ کی تعداد کو محدود کرنے کی ہدایت کردہ اقدامات پر عمل درآمد کی صورتحال کا جائزہ لیتے ہوئے، قومی راجدھانی خطہ اور ملحقہ علاقوں میں ہوا کے معیار کے انتظام کے کمیشن  نے پٹھانکوٹ کے علاوہ، پنجاب کے چیف سیکرٹری اور22 اضلاع کے اور ڈپٹی کمشنروں کے ساتھ میٹنگ کی ۔ جائزہ اجلاس کی بنیادی توجہ ہدایات پر عمل درآمد کا جائزہ لینا تھا اور پنجاب میں گزشتہ چند دنوں میں دیکھے گئے پرالی جلانے کے واقعات میں اچانک اضافے کو روکنے کے لیے اقدامات میں فوری شدت لانے کی ضرورت کا اعادہ کرنا تھا۔ پنجاب کے چیف سیکرٹری اور 22 اضلاع کے ڈپٹی کمشنرز کو گزشتہ سال کے مقابلے 2022 میں فارم فائر کی تعداد میں خاطر خواہ کمی سے لانے کے ان کے پہلے وعدوں کی یاد دہانی کرائی گئی۔
امرتسر، برنالہ، بھٹنڈا، فیروز پور، جالندھر، کپورتھلہ، لدھیانہ، سنگرور، ترن تارن اور پٹیالہ سےآگ کے 1000 سے زیادہ واقعات کی اطلاع موصول ہوئی ہے۔ان 10 اضلاع کے ڈپٹی کمشنروں کو خاص طور پر مشورہ دیا گیا ہے کہ وہ ان واقعات پرخصوصی طور توجہ مرکوز کریں اور عملی منصوبہ کی عمل درآمد پر خصوصی توجہ دیں۔
جائزہ اجلاس کے دوران پنجاب کے چیف سیکرٹری اور 22 اضلاع کے اور ڈپٹی کمشنرز نے یقین دلایا کہ وہ پنجاب میں کھیتوں میں آگ لگنے کے بڑھتے ہوئے واقعات میں خاطر خواہ کمی لانے کے لیے اپنا بھرپور کردار ادا کریں گے۔ انہوں نے یہ بھی یقین دہانی کرائی کہ آنے والے دنوں میں پرال جلانے کے واقعات میں کمی کی توقع ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 202.48 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 3.67 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,02,48,32,325
|
|
بچی ہوئی خوراکیں
|
|
4,17,11,140
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 202.48 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 3.67 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
سٹرک ٹرانسپورٹ اور شاہراہوں کی وزارت
صرف آٹومیٹڈ ٹیسٹنگ اسٹیشن کے ذریعے گاڑیوں کی لازمی فٹنس سے متعلق ڈرافٹ نوٹیفکیشن جاری
سڑک ٹرانسپورٹ اور شاہراہوں کی وزارت نے شناخت ، ریگولیشن اور خود کار ٹیسٹنگ اسٹیشن کے کنٹرول کے لئے ضابطہ 175 کے مطابق رجسٹرڈ خود کار ٹیسٹنگ اسٹیشن کے ذریعہ ہی گاڑیوں کی لازمی فٹنس سے متعلق عوامی رائے کے لیے ڈرافٹ نوٹیفکیشن جاری کیا ہے جو کہ مندرجہ ذیل ہے:
 یکم اپریل 2023 سے مال ڈھونے والی بھاری گاڑیوں / مسافروں کو لے جانے والی بھاری گاڑیوں کے لیے، اور
 درمیانہ درجے کی سامان ڈھونے والی گاڑیوں/ درمیانہ درجے کی مسافر موٹر گاڑیوں اور ہلکی موٹر گاڑیوں  کے لئے یکم جون 2024 سے نافذ العمل ہے۔
Click here to see Draft notification
۔۔۔۔۔۔۔۔۔۔۔
ش ح۔ ف ا۔ ن ا۔
U- 1121
(Visitor Counter : 80
کیمیکلز اور فرٹیلائزر کی وزارت
ڈاکٹر منسکھ مانڈویہ نے بھارت کی راشٹریہ کیمیکلز اینڈ فرٹیلائزرز لمیٹیڈ اور جرمنی کے کے+ایس منرلز اینڈ ایگریکلچر جی ایم بی ایچ کے ذیلی ادارے میسرز کے پلس ایس مڈل ایسٹ ایف زیڈ ای ڈی ایم سی سی کے درمیان مفاہمت نامے کی ستائش کی
میسرز کے پلس ایس مڈل ایسٹ ایف زیڈ ای ڈی ایم سی سی 2025 تک سالانہ 1,05,000 میٹرک ٹن موریٹ آف پوٹاش  ہندوستان کی مخصوص قیمت پر فراہم کرے گا
‘‘یہ طویل مدتی معاہدہ ہندوستانی کاشتکار برادری کو مناسب قیمت پر ایم او پی کی مناسب فراہمی کو یقینی بنانے میں ایک طویل سفر طے کرے گا’’: ڈاکٹر مانڈویہ
کیمیکلز اور کھادوں کے مرکزی وزیر ڈاکٹر منسکھ مانڈویہ کو آج راشٹریہ کیمیکلز اینڈ فرٹیلائزرس کی طرف سے میسرز کے پلس ایس میڈل ایسٹ ایف زیڈ ای ڈی ایم سی سی  کے ساتھ ایک مفاہمت نامہ پیش کیا گیا۔ مفاہمت نامے پر 6 اکتوبر 2022 کو دستخط کیے گئے تھے۔ اس مفاہمت نامے کا مقصد کاشتکار برادری کے لیے ایم او پی کی دستیابی کو بہتر بنانا اور مختلف قسم کے پیچیدہ کھادوں کی مقامی پیداوار کو فروغ دینا ہے۔ اس موقع پر کیمیکلز اور کھادوں کے مرکزی وزیر مملکت جناب بھگونت کھوبا بھی موجود تھے۔
کسان برادری کے لیے کھاد کی دستیابی کو یقینی بنانے کے لیے حکومت ہند وسائل سے مالا مال ممالک کے ساتھ طویل مدتی شراکت داری کے ذریعے سپلائی کے رابطے قائم کرنے کے لیے گھریلو کھاد کی صنعت کی حوصلہ افزائی کر رہی ہے۔ خام مال اور کھاد کے معدنیات کی درآمدات پر ہندوستان کے زیادہ انحصار کے پیش نظر یہ شراکتیں وقت کے ساتھ ساتھ کھادوں اور خام مال کی محفوظ دستیابی فراہم کرتی ہیں اور بازار کے غیر مستحکم حالات میں قیمتوں میں استحکام بھی پیش کرتی ہیں۔
مفاہمت نامے کے ایک حصے کے طور پر،میسرز کے پلس ایس 2022 سے 2025 تک کی مدت کے لیے سالانہ 1,05,000 ایم ٹی موریٹ آف پوٹاش ہندوستان کی مخصوص قیمت پر فراہم کریگا۔میسرز کے پلس ایس میسرز آر سی ایف کو اس کے کیپٹیو استعمال کے ساتھ ساتھ اس کے تجارتی مقاصد کے لیے ایم او پی فراہم کرے گا۔ یہ مقدار آر سی ایف کی 60 فیصد کیپٹیو کھپت کی ضرورت کو پورا کرے گی۔
ٹیم آر سی ایف کو مبارکباد دیتے ہوئے ڈاکٹر منسکھ مانڈویہ نے کہا کہ‘‘آر سی ایف کی طرف سے دستخط شدہ یہ طویل مدتی معاہدہ ہندوستانی کاشتکار برادری کو مناسب قیمت پر ایم او پی کی مناسب فراہمی کو یقینی بنانے میں ایک طویل سفر طے کرے گا۔’’ انہوں نے کہا کہ موجودہ جغرافیائی اور سیاسی صورتحال میں جب ایم او پی کی بین الاقوامی قیمتوں میں انتہائی اتار چڑھاؤ دیکھا گیا ہے، آر سی ایف کے ذریعے دستخط شدہ طویل مدتی معاہدہ ملک میں ایم او پی کی قیمتوں کے استحکام کو برقرار رکھنے کی جانب ایک اہم قدم ہے۔
اس موقع پر جناب ارون سنگھل، سکریٹری ، جناب ایس سی مدگریکر  اور محکمہ کھاد کے دیگر سینئر افسران بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 73
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 15.29 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
15,29,75,480
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 15.29 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
شمال مشرقی ریاستوں کی ترقی کی وزارت
شمال مشرقی خطے کی ترقی کی وزارت کے منی پور کے سیناپتی ضلع میں اپیکس کلسٹر کمیونٹی ریسورس ڈیولپمنٹ سوسائٹی  کے ذریعے دیہی علاقوں میں استحکام و ترقی
نئی دہلی، 19/جنوری 2022 ۔ اپیکس کلسٹر کمیونٹی ریسورس ڈیولپمنٹ سوسائٹی  ایک غیرمنفعت بخش ادارہ ہے جس کا قیام سال 2006 میں  عمل میں آیا تھا اور جو شمال مشرقی خطے میں کمیونٹی ریسورس مینجمنٹ سوسائٹی  کے ذریعہ شمال مشرقی خطہ کمیونٹی ریسورس مینجمنٹ پروجیکٹ  فیز-I کے تحت قائم کیا گیا تھااور جسےبھارت سرکار کے شمال شمالی خطے کی ترقی کی وزارت کے این ای سی اور انٹرنیشنل فنڈ فار ایگریکلچرل ڈیولپمنٹ  کے ذریعے مشترکہ طور پر مالی مدد دی گئی تھی۔
منی پور کے سیناپتی ضلع میں اے سی سی او آر ڈی ایس کے عہدیداران
اے سی سی او آر ڈی ایس دیہی برادریوں کی پائیدار سماجی - اقتصادی ترقی کے لئے چھوٹے قرض اور صلاحیت سازی، صنعتوں اور کمیونٹی وسائل کو فروغ دینے جیسی دیگر معاون خدمات دستیاب کراکر ماحول کو سازگار بنارہا ہے جو معیار زندگی کو بہتر بناتا ہے اور علاقے میں امن و ہم آہنگی برقرار رکھتی ہے۔ اے سی سی او آر ڈی ایس 589 خودامدادی گروپوں ، 143 قدرتی وسائل بندوبست گروپوں ، 35 ایس ایچ جی فیڈریشنوں اور 21 این اے آر ایم ایم جی کلسٹر تنظیموں کا ایک گروپ ہے۔
اے سی سی او آر ڈی ایس کی جانب سے منعقدہ کئے گئے فروغ ہنرمندی پروگرام
اے سی سی او آر ڈی ایس نابارڈ، کے وی کے، ضلع انتظامیہ، جنگل، ویٹرنری، باغبانی، زراعت اور دیگر متعلقہ محکموں کے ساتھ مل کر کام کررہی ہے۔
رواں سرگرمیاں:
- مائیکروفائیننس : اے سی سی او آر ڈی ایس سے سیلف – فائیننس
- خصوصی ایس ایچ جی پی آئی  : نابارڈ کے توسط سے
- ایس ایچ جی پی آئی  : نابارڈ کے توسط سے
- نابارڈ کے توسط سے ٹرائبل ڈیولپمنٹ فنڈ پروجیکٹ
- نابارڈ کے توسط سے لائیولی ہوڈ اینڈ انٹرپرائز ڈیولپمنٹ پروگرام
اہم حصول یابیاں:
- اے سی سی او آر ڈی ایس مائیکرو فائیننس کا آغاز 2009 میں ہوا تھا اور اس نے آمدنی پیدا کرنے والی سرگرمیوں کے لئے 200 ایس ایچ جی کو کم شرح سود  پر قرض کی سہولت فراہم کی۔
- این ای آر سی او آر ایم پی / آئی ایف اے ڈی کے تحت سیناپتی اور کانگپوکپی ضلع میں 600 سے زیادہ ایس ایچ جی اور ایس ایچ پی آئی / این اے بی اے آر ڈی – نابارڈ پروگرام کے تحت 150 ایس ایچ جی کو فروغ دیا۔
- بینکوں کے ساتھ 100 ایس ایچ جی کو کریڈٹ لنکنگ کی سہولت دی گئی۔
- ایل ای ڈی پی کے تحت 150 خواتین اور نابارڈ کے ذریعے حمایت یافتہ ایم ای ڈی پی کے تحت 90 خواتین کو ٹریننگ دی گئی۔
- نابارڈ کے تحت 15 فائیننشیل لٹریسی اویئرنیس پروگرام منعقد کئے گئے۔
- نابارڈ کے تحت تڈوبی بازار میں دیہی ہاٹ کی تعمیر کی گئی۔
- نابارڈ کے تحت سیناپتی ضلع میں دیہی مارٹ چل رہا ہے۔
- نابارڈ کے تحت 200 مستفیدین کے لئے ٹی ڈی ایف / واڈی پروجیکٹوں کو نافذ کیا گیا۔
- ایم ایس سی بی اور نابارڈ کے ساتھ 40 مستفیدین پر مشتمل فیسیلی ٹیٹیڈ ایریا پر مبنی اسکیمیں ۔
پنچایتی راج کی وزارت
وزیراعظم نے شملہ میں ’غریب کلیان سمیلن ‘سے خطاب کیا
مہاراشٹر سے مستفدین کے ساتھ عوامی نمائندگان اور مرکزی وزرا نے ویڈیو کانفرنسنگ کے ذریعہ پروگرام میں شرکت کی
وزیراعظم جناب نریندر مودی نے ہماچل پردیش کے شملہ میں ’غریب کلیان سمیلن‘سے خطاب کیا۔وزیراعظم نریندرمودی کی قیادت والی حکومت کے آٹھ سال مکمل ہونے کے موقع پر یہ انوکھا عوامی پروگرام ملک بھر کی ریاستوں کی راجدھانیوں / ضلع ہیڈکوارٹروں اور کرشی وگیان کیندروں پر منعقد کیا گیا۔
پنچایتی راج کے وزیر مملکت جناب کپل موریشور پاٹل نے ممبئی سے شملہ میں منعقد پروگرام میں شرکت کی۔حکومت ہند کی مختلف اسکیموں سے مستفید ہونے والے تقریباً 2000 افراد ممبئی سے پروگرام میں شامل ہوئے۔ریاست مہاراشٹر کے عوامی نمائندے اور مرکزی اداروں جیسے بھارت پیٹرولیم کارپوریشن لیمیٹیڈ ،آئی سی اے آر –سینٹرل انسٹی ٹیوٹ آف فشریز ایجوکیشن ،ممبئی ،آئی سی اے آر –سینٹرل انسٹی ٹیوٹ فار ریسرچ آن کاٹن ٹیکنولوجی ،ممبئی، کے سینئر افسران،جن کا فلاح و بہبود کی اسکیموں کے نفاذ میں اہم رول رہا ،بھی اس موقع پر شامل ہوئے۔اس موقع پر خیالات کا اظہار کرتے ہوئے وزیر مملکت جناب پاٹل نے کہا،’’وزیراعظم جناب نریندر مودی لوگوں کے خوابوں کو پورا کرنے کےلئے ان تھک کوششیں کررہے ہیں اور اپنے کام کے ذریعہ انہوں نے لوگوں کے ذہنوں میں اعتماد کے ساتھ ایک نئے بھارت کاچہرہ بنایا ہے۔
ریلوے،کان کنی اور کوئلے کے وزیرمملکت جناب راؤ صاحب پاٹل دانوے بڑی تعداد میں مستفدین کے ساتھ جالنا ضلع سے ویڈیو کانفرسنگ کے ذریعہ سے وزیراعظم کے اس پروگرام میں شریک ہوئے۔
سماجی انصاف اور تفویض اختیارات کے وزیرمملکت جناب رام داس اٹھاولے سولہ پور سے مستفدین کے ساتھ پروگرام میں شامل ہوئے۔اس موقع پر مستفدین کی ایک بڑی تعداد بچت بھون ہال میں وزیراعظم مودی کی تقریر سننے کے لئے جمع ہوئی۔
وزیراعظم نے پردھان منتری کسان سمان نیدھی اسکیم کے تحت مالی فائدے کی گیارہویں قسط بھی جاری کی۔اس سے 21ہزار کروڑ روپے کی ایک رقم دس کروڑ سے زیادہ مستفید ہونے والے کسان کنبوں کو منتقل کی جائے گی۔اس موقع پر وزیراعظم جناب مودی نے ملک بھر میں پی ایم –کسان کے مستفدین سے بھی بات چیت کی۔
بہت چھوٹی، چھوٹی اور درمیانی صنعتوں کی وزارت
کھادی اور دیہی صنعت کمیشن کے چیئرمین کے تحت اتر پردیش کے ہاپوڑ میں گرام وکاس یوجنا تقسیم پروگرام کا اہتمام
کھادی اور دیہی صنعت کمیشن  کے چیئرمین جناب منوج کمار کے تحت گڑھ مکتیشور تحصیل، ہاپوڑ، اتر پردیش کے نان پور گاؤں میں کے وی آئی سی کے ڈویژنل دفتر میرٹھ کے ذریعے گرام وکاس یوجنا تقسیم پروگرام کا انعقاد کیا گیا۔
اس پروگرام میں ہنی مشن کے ایک حصے کے طور پر 30 شہد کی مکھی پالنے والوں کو 300 مکھیوں کے خانے اور مکھیوں کی کالونیاں فراہم کی گئیں۔ کمہار سشکتی کرن اسکیم کے تحت 100 کمہاروں کو مٹی کے برتنوں کے برقی پہیے دیے گئے اور 75 چمڑے کے کاریگروں کو جوتے چپل کی مرمت کرنے والے آلات فراہم کئے گئے۔ گڑھ مکتیشور حلقہ کے ایم ایل اے جناب ہریندر سنگھ تیوتیا نے اس تقریب میں بطور مہمان شرکت کی۔
جناب منوج کمار نے اجتماع سے خطاب کرتے ہوئے کہا کہ ہر کسی کو مشینری اور آلات کے کٹس کا استعمال کرنا چاہئے۔ یہ چیزیں زیادہ سے زیادہ روزگار کے مواقع پیدا کرنے اور خود انحصار ہندوستان کی تعمیر میں تعاون کرنے کے لیے فراہم کی جا رہی ہیں۔ وزیر اعظم جناب نریندر مودی کی دور اندیش قیادت میں ہندوستان خود کو دنیا کے سامنے اپنے آپ کو ایک مضبوط، اہل اور خود انحصار قوم کے طور پر پیش کر رہا ہے۔
انہوں نے کہا کہ ہمیں "میک ان انڈیا" کے علاوہ "میک فار دی ورلڈ" کے منتر کے ساتھ آگے بڑھنا چاہیے تاکہ وزیر اعظم کے مقامی سے عالمی ہندوستان کے خواب کو شرمندہ تعبیر کیا جا سکے۔
میرٹھ میں کے وی آئی سی کا ڈویژنل دفتر اتر پردیش کے 6 ڈویژنوں کے 25 اضلاع کا احاطہ کرتا ہے۔ اس دفتر میں کھادی کے رجسٹرڈ اداروں کی کُل تعداد 415 ہے۔ ان اداروں کے ذریعے 1,03,787 بنکروں، ریڑھیوں اور دیگر کاریگروں کو روزگار فراہم کیا جا رہا ہے۔ سال 2023-2022 میں کھادی اداروں نے تقریباً 29,996 لاکھ روپے کی کھادی تیار کی اور تقریباً 47,385 لاکھ روپے کا مال کی فروخت کیا۔ علاوہ ازیں وزیراعظم کے ایمپلائمنٹ جنریشن پروگرام  کے تحت گزشتہ تین برسوں میں 10,960 یونٹ قائم کیے گئے ہیں۔ اس طرح تقریباً 87,680 لوگوں کو روزگار فراہم کیا گیا ہے۔ اس پروگرام کے دوران اتر پردیش حکومت اور کے وی آئی سی کے افسران اور ملازمین موجود تھے۔
خواتین اور بچوں کی ترقیات کی وزارت
رضاعی دیکھ بھال اور کفالت
نئی دہلی،30 جولائی 2021: بچوں کا انصاف  ایکٹ ، 2015 اور اس کے تحت وضع کردہ ماڈل رولز ، کفالت اور رضاعی دیکھ بھال کے ذریعے بچوں کی بحالی اور دوبارہ انضمام کے لیے فراہم کیے گئے ہیں۔ جے جے ایکٹ کے تحت مقرر کردہ ادارہ جاتی اور غیر ادارہ جاتی نگہداشت کی فراہمی کے لیے وزارت، ریاستی حکومتوں/یو ٹی انتظامیہ کے ساتھ شراکت میں چائلڈ پروٹیکشن سروسز  کے نام سے مرکزی اسپانسرڈ اسکیم نافذ کر رہی ہے۔ اسکیم کے رہنما اصولوں کے مطابق ، ہر بچے کے لیے 2000 روپے ماہانہ کی رقم غیر ادارہ جاتی نگہداشت  کے لیے دستیاب ہے جو کہ فی ضلع 10 لاکھ روپے کی حد سے مشروط ہے۔
نیشنل کرائم ریکارڈ بیورو  کے مطابق ان کی کی رپورٹ ویب سائٹ https://ncrb.gov.in پر دستیاب ہے۔ ریاست کے لحاظ سے ، گزشتہ تین سالوں کے دوران ممنوعہ چائلڈ میرج ایکٹ ، 2006 کے تحت رجسٹرڈ کیس ضم میں شامل ہیں۔
یہ معلومات خواتین اور بچوں کی ترقی کی مرکزی وزیر محترمہ نے سمرتی زوبین ایرانی نے آج لوک سبھا میں تحریری جواب میں دی۔
کامرس اور صنعت کی وزارتہ
مشترکہ بیان: بھارت اور برطانیہ کے درمیان ایف ٹی اے مذاکرات کا 10 واں دور
بھارت اور برطانیہ کے درمیان آزاد تجارتی معاہدے کے لیے بات چیت کا 10واں دور
بھارت اور برطانی نے بھارت – برطانیہ کے درمیان آزاد تجارتی معاہدےکےلئے دسویں دور کی بات چیت نو جون 2023 کو مکمل کی۔
مذاکرات کے پچھلے دور کی طرح،اسے ایک ہائیبرڈ ذریعہ سے منعقد کیا گیا تھا۔برطانیہ کے کئی افسر بات چیت کےلئے نئی دہلی آئے اور کئی دیگر لوگوں نے ورچوؤل وسیلے سے اس میں حصہ لیا۔
اس دوران 50 الگ الگ اجلاس میں دس پالیسی ساز شعبوں میں تکنیکی بات چیت ہوئی۔انہوں نے ان پالیسی ساز شعبوں سے وابستہ تفصیلی مسودے کے معاہدے کے موضوع کو تبادلہ خیال کا موضوع بنایا۔
آئندہ ماہ میں گیارہویں دور کی بات چیت منعقد کی جا سکتی ہے۔
وزارت دفاع
امریکہ کے سکریٹری برائے دفاع کا دورۂ بھارت
نئی دہلی، 10 مارچ 2021: ریاست ہائے متحدہ امریکہ کے سکریٹری برائے دفاع، جنرل لائیڈ جے آسٹن 19 سے 21 مارچ کے دوران بھارت کا دورہ کریں گے۔ توقع کی جاتی ہے کہ اپنے اس دورے کے دوران، سکریٹری آسٹن وزیر دفاع جناب راج ناتھ سنگھ اور حکومت ہند کے دیگر سینئر عہدیداران سے ملاقات کریں گے۔
دونوں جانب سے باہمی دفاعی تعاون کو مزید مستحکم بنانے ، علاقائی سلامتی سے متعلق چنوتیوں ، اور ایک آزاد، کھلے اور مبنی بر شمولیت بھارت ۔ پیسفک خطے میں مشترکہ مفادات پر تبادلہ خیالات کیے جانے کی توقع ہے۔ دفاعی تعاون سے متعلق گفت و شنید میں اس بات پر توجہ دی جائے گی کہ دونوں ممالک فوج سے فوج کے درمیان تعاون ، دفاعی تجارت اور صنعتی تعاون کو کیسے مضبوط کر سکتے ہیں۔
بیرونی ممالک کے اپنے پہلے دورے کے جزو کے طور پر سکریٹری آسٹن کا بھارت کا دورہ، بھارت ۔ امریکہ کلیدی شراکت داری کی مضبوطی پر زور دیتا ہے۔
________
ش ح ۔اب ن
U-2397
(Visitor Counter : 110
سائنس اور ٹیکنالوجی کی وزارت
بھارت نے کورونا وائرس پھیلاؤ کو روکنے میں ایس ڈی جی کے لیے ایس ٹی آئی استعمال کرنے پر گول میز میٹنگ منعقد کی
نئی دہلی، 19مئی، 2021/بھارت نے کورونا وائرس کے پھیلاؤ کو روکنے اور نئی دوائیں، ویکسین اور دیگر اختراعی اقدامات کے بارے میں اپنی کوششوں کو اجاگر کیا۔ یہ کام اعلیٰ سطح کی ایک گول میز کانفرنس میں کیا گیا جس کا موضوع تھا سائنس و ٹکنالوجی اور اختراع ککا استعمال تاکہ اچھی صحت اور تندرستی کے بارے میں دیرپا ترقیاتی نشانوں میں خلا کو دور کرنا تھا۔
ڈی ایس ٹی کے سکریٹری پروفیسر آشوتوش شرما کی طرف سے اعلیٰ سطح کی ایک گول میز میٹنگ میں پیغام پڑھ کر سنایا گیا۔ یہ میٹنگ ترقی کے لیے سائنس و ٹکنالوجی سے متعلق اقوام متحدہ کمیشن کے 24ویں اجلاس کے حصے کے طور پر منعقد ہوئی۔ سائنس و ٹکنالوجی کے محکمے کے بین الاقوامی ڈویژن کے سربراہ ڈاکٹر ایس کے وارشنے نے حکومت کی طرف سے شروع کی گئی کووڈ ٹیکہ کاری مہم کو اجاگر کیا۔ یہ مہم حکومت ہند نے سماج کے سبھی طبقوں کی مجموعی صحت اور تندرستی کے لیے کی تھی۔
18 مئی 2021 کو ورچوئل طریقے سے منعقدہ اس اعلیٰ سطح کی گول میز کانفرنس میں گامبیا کے مواصلات کے وزیر ، فلپنس کے سائنس و ٹکنالوجی کے وزیر ، پاکستان کے سائنس و ٹکنالوجی کے وزیر ، اور نیپال کے تعلیم ، سائنس و ٹکنالوجی کے تحت تعلیم کے سکریٹری بھی موجود تھے۔ اس کے علاوہ ڈبلیو ایچ او کے پینلسٹ ، برازیل کے ماہرین تعلیم، عالمی صحت میں خواتین کے بورڈ کی چیئر پرسن ، دیرپا ترقی کے نشانوں کے لیے ملک کی نوجوان لیڈر بھی موجود تھیں۔
۔۔۔
م ن ۔ اس۔ ت ح ۔
19.05.2021
U –4631
(Visitor Counter : 118